stanford-oval/wikipedia huggingface dataset:
Yleisurheilun Suomi–Ruotsi-maaottelu
Historia

Päätös Suomen ja Ruotsin välisten maaottelusuhteiden avaamisesta tehtiin elokuussa 1924, jolloin kolme urheilumiestä eli SVUL:n puheenjohtaja Aksel Ek, SFI:n kunniapuheenjohtaja Uno Westerholm sekä Ruotsin urheilun valtakunnanliiton varapuheenjohtaja Gösta Malmgren kokoontuivat Helsingissä Esplanadin Kappelissa. Suomi oli jo avannut yleisurheilumaaottelukosketuksen Ranskan kanssa kesällä 1923. Puheenjohtaja Ek totesi myöhemmin maaotteluasiaan liittyen:
»Suomi ja Ruotsi ovat Pohjolan voimakkaimmat yleisurheilumaat ja keskinäinen voimanmittaus tulee muodostumaan jännittäväksi.»
Ensimmäinen Suomi–Ruotsi-yleisurheilumaaottelu pidettiin 5.–6. syyskuuta 1925 Helsingin Eläintarhan kentällä ja katsojia oli 21 000. Tuolloin siihen osallistuivat vain miehet. Maaottelua käytiin kahden vuoden välein aina vuoteen 1931, jolloin 800 metrin juoksussa urheilijoiden välinen käsirysy johti hylkäämisiin. Seuraava maaotteluvuosi oli vasta 1939. Mahdollinen syy muodostuneeseen taukoon oli Paavo Nurmen julistaminen kilpailukelvottomaksi kansainvälisiin yleisurheilukilpailuihin. Kansainvälisen yleisurheiluliiton neuvoston (s.o. hallituksen) ruotsalainen puheenjohtaja Sigfrid Edström ajoi omatoimisesti ja kansainvälisen yleisurheiluliiton säännöistä tukea saamatta päätöksen Nurmen osallistumisen kieltämisestä Los Angelesin Olympialaisissa IAAF:n hallituksen kokouksessa Suomen Urheiluliittoa (SUL) ja Nurmea kuulematta 3.4. ja 30.7.1932. Säännöt urheilijan diskvalifioimiseksi tehtiin vasta olympialaisten jälkeen Kansainvälisen urheiluliiton (IAAF) kongressissa (yleiskokouksessa), jossa Edström ja neuvoston sihteeri Bo Ekelund edustivat Ruotsia. Ilmianto Nurmen osallistumiskieltoon tuli Amerikan urheiluliiton puheenjohtajalta Avery Brundagelta.  SUL:n puheenjohtaja Urho Kekkonen kertoi tämän tapauksen seurauksena maiden välisen yleisurheilusuhteiden tulleen katkeamispisteeseen. Suomalaisten katkeruutta lisäsi Nurmen tapauksessa vielä tietoisuus Nurmen menestysmahdollisuudesta olympiamaratonilla, koska Nurmi oli juossut kesäkuun lopussa lyhyen maratonin maailmanennätyksen.
Kesällä 1939 uudelleen avatun Suomi–Ruotsi-maaottelukosketuksen jälkeen Vuoden 1940 maaotteluun osallistui kolmantena maana Saksa, mutta tämän jälkeen vuosien 1941–1944 ottelut jouduttiin sodan vuoksi perumaan. Vuosittain käytävä maaotteluperinne alkoi vuonna 1945, joskin miesten maaotteluja ei ollut vuonna 1949 ja Helsingin olympiavuonna 1952. Naiset osallistuivat maaotteluun ensimmäisen kerran vuonna 1951. Nuorten Suomi–Ruotsi-maaottelut aloitettiin vuonna 1970.
Kannustus

Rehtiin yleisurheilumaaotteluun ovat perinteisesti kuuluneet reippaat kannustushuudot molempien maiden osalta. Esimerkit 1930-luvulta suomalaisen huutosakin huutamana:
Hakkaa päälle Suomen poika, naapurit ei meitä voita.
   Kiitos pojat, eilisestä. Tänään ei nyt Ruotsi kestä.
tai
Tehkää päivän suuri työ,
   ettei Ruotsi meitä lyö.
   Sisu luja, tahto suuri,
   siinä Suomen suojamuuri.
ja vastaavasti ruotsalaisen huutosakin huutamana:
Hejaa Sverige, ni springa,
   vi ska hurra, vi ska vinna.
Kilpailulajit (aikuisten maaottelut)

| 0 | 1 | 2 | 3 |
| --- | --- | --- | --- |
|  100 metrin juoksu  200 metrin juoksu  400 metrin juoksu  800 metrin juoksu  1 500 metrin juoksu  5 000 metrin juoksu  10 000 metrin juoksu |  4 × 100 metrin viestijuoksu  4 × 400 metrin viestijuoksu  100 m/110 m aitajuoksu  400 m aitajuoksu  3 000 metrin estejuoksu |  Korkeushyppy  Seiväshyppy  Pituushyppy  Kolmiloikka  Kuulantyöntö  Kiekonheitto  Moukarinheitto  Keihäänheitto  Kolmiottelu (2021–, lajit vaihtelevat) |  5 000 metrin kävely/  10 000 metrin kävely |
Nykyään kussakin lajissa aikuisten maaotteluissa kumpaakin maata edustaa kolme urheilijaa. Lajeista jaetaan pisteitä urheilijoille sen mukaan, miten he sijoittuvat, ensimmäiselle 7, toiselle 5, kolmannelle 4, neljännelle 3, viidennelle 2 ja kuudennelle 1. Viesteissä voittaja saa 5 pistettä ja toiseksi tullut 2 pistettä. Ilman tulosta jääneille ei pisteitä jaeta. Tasatuloksen sattuessa jaetun sijan ja jakamatta jääneiden sijojen pisteet jaetaan tasan, esimerkiksi jos neljänneksi sijoittuu kolme kilpailijaa, saa kukin 2 pistettä.
Vuonna 2021 ottelun pisteisiin laskettiin ensimmäisen kerran mukaan moniottelijoiden välillä käyty kolmiottelu (lajeina tuolloin korkeushyppy, kuulantyöntö, 100/110 m aitajuoksu).
Vuoteen 2022 asti kävelyjä ei otettu mukaan maaottelupisteitä laskettaessa, vaan maiden välillä käytiin erillinen kävelymaaottelu.
Kisaennätykset > Miehet

| Laji | Ennätys | Urheilija | Kansallisuus | Päivämäärä | Paikka |
| --- | --- | --- | --- | --- | --- |
| 100 m | 10,19 | Peter Karlsson |  | 23.8.1996 | Helsinki |
| 200 m | 20,47 | Johan Wissman |  | 9.9.2007 | Göteborg |
| 400 m | 45,79 | Markku Kukkoaho |  | 17.8.1974 | Helsinki |
| 800 m | 1.44,5 | Pekka Vasala |  | 20.8.1972 | Helsinki |
| 1 500 m | 3.36,06 | Samuel Pihlström |  | 3.9.2023 | Tukholma |
| 5 000 m | 13.29,26 | Andreas Almgren |  | 4.9.2021 | Tukholma |
| 10 000 m | 28.04,86 | Martti Vainio |  | 12.8.1978 | Helsinki |
| 3 000 m estejuoksu | 8.19,50 | Topi Raitanen |  | 30.8.2024 | Helsinki |
| 110 m aitajuoksu | 13,44 | Robert Kronberg |  | 2.9.2000 | Helsinki |
| 400 m aitajuoksu | 48,86 | Niklas Wallenlind |  | 30.8.1992 | Helsinki |
| korkeushyppy | 235 cm | Stefan Holm |  | 4.9.2004 | Göteborg |
| seiväshyppy | 600 cm | Armand Duplantis |  | 24.8.2019 | Tukholma |
| pituushyppy | 824 cm (+0.4 m/s) | Thobias Montler |  | 5.9.2021 | Tukholma |
| pituushyppy | 841w cm(+3,8 m/s) | Tommi Evilä |  | 8.9.2007 | Göteborg |
| kolmiloikka | 17,51 m | Christian Olsson |  | 5.9.2003 | Helsinki |
| kuulantyöntö | 20,86 m | Reijo Ståhlberg |  | 12.8.1978 | Helsinki |
| kiekonheitto | 69,42 m | Daniel Ståhl |  | 25.8.2019 | Tukholma |
| moukarinheitto | 79,35 m | Olli-Pekka Karjalainen |  | 24.8.2002 | Helsinki |
| keihäänheitto | 89,00 m | Seppo Räty |  | 29.8.1992 | Helsinki |
| 10 000 m kävely | 38.03,95 | Perseus Karlström |  | 24.8.2019 | Tukholma |
| 4 × 100 m viesti | 39,14 | Eetu Rantala Otto Ahlfors Oskari Lehtonen Samuel Purola |  | 31.8.2018 | Tampere |
| 4 × 400 m viesti | 3.05,43 | Marcus Tornée Nick Ekelund-Arenander Kasper Kadestål Carl Bengtström |  | 31.8.2024 | Helsinki |
Kisaennätykset > Naiset

| Laji | Ennätys | Urheilija | Kansallisuus | Päivämäärä | Paikka |
| --- | --- | --- | --- | --- | --- |
| 100 m | 11,31 | Mona-Lisa Strandvall |  | 1.9.1973 | Tukholma |
| 100 m | 11,31 | Linda Haglund |  | 12.8.1978 | Helsinki |
| 100 m | 11,27w (+2,4 m/s) | Helinä Marjamaa |  | 1.9.1984 | Helsinki |
| 200 m | 22,81 | Julia Henriksson |  | 31.8.2024 | Helsinki |
| 400 m | 50,78 | Riitta Salin |  | 17.8.1974 | Helsinki |
| 800 m | 2.00,50 | Malin Ewerlöf |  | 29.8.1998 | Helsinki |
| 1 500 m | 4.09,32 | Sara Lappalainen |  | 2.9.2023 | Tukholma |
| 5 000 m | 15.14,09 | Sarah Lahti |  | 3.9.2023 | Tukholma |
| 10 000 m | 31.57,15 | Midde Hamrin |  | 19.8.1990 | Helsinki |
| 10 km (tie) | 32.32 | Sarah Lahti |  | 2.9.2023 | Tukholma |
| 3 000 m estejuoksu | 9.33,25 | Emilia Lillemo |  | 3.9.2023 | Tukholma |
| 100 m aitajuoksu | 12,80 | Susanna Kallur |  | 9.9.2007 | Göteborg |
| 400 m aitajuoksu | 54,58 | Ann-Louise Skoglund |  | 10.8.1986 | Helsinki |
| korkeushyppy | 201 cm | Kajsa Bergqvist |  | 24.8.2002 | Helsinki |
| seiväshyppy | 473 cm | Angelica Bengtsson |  | 6.9.2020 | Tampere |
| pituushyppy | 682 cm (+1,9 m/s) | Ringa Ropo-Junnila |  | 20.8.1989 | Tukholma |
| pituushyppy | 695w cm (+3,2 m/s) | Erica Johansson |  | 4.9.1999 | Göteborg |
| kolmiloikka | 14,34 m | Heli Koivula |  | 24.8.2002 | Helsinki |
| kuulantyöntö | 18,65 m | Fanny Roos |  | 4.9.2021 | Tukholma |
| kiekonheitto | 63,46 m | Vanessa Kamga |  | 30.8.2024 | Helsinki |
| moukarinheitto | 74,85 m | Krista Tervo |  | 30.8.2024 | Helsinki |
| keihäänheitto | 63,56 m | Paula Tarvainen |  | 25.8.2006 | Helsinki |
| 5 000 metrin kävely | 20.54,62 | Sari Essayah |  | 26.8.1995 | Helsinki |
| 4 × 100 m viesti | 43,61 | Emma Rienas Carolina Klüft Jenny Kallur Susanna Kallur |  | 27.8.2005 | Göteborg |
| 4 × 400 m viesti | 3.32,02 | Milja Thureson Aino Pulkkinen Veera Mattila Mette Baas |  | 31.8.2024 | Helsinki |
Muuta

Juha Vainio on tehnyt maaotteluja parodioivan huumorikappaleen ”Suomi–Ruotsi”. Kappaleen humoristisuus perustuu siihen, että Vainio on tarkoituksella tehnyt tekstit niin, etteivät ne rimmaa, esimerkiksi Hakkaa päälle meidän Jaska, Ruotsi on taas täysin lyöty!.
Aiheesta muualla

Kuvia tai muita tiedostoja aiheesta Yleisurheilun Suomi–Ruotsi-maaottelu Wikimedia Commonsissa
http://www.ruotsiottelu.fi/
http://www.finnkampen.se/ (ruotsiksi)
Finnkamp för finnkamp[vanhentunut linkki] (ruotsiksi)
Tönimistä ja pisterohmuja – yleisurheilun Ruotsi-ottelun tarina YLE Elävä arkisto
Luettelo muusikoista soittimen mukaan

Tämä on luettelo soittajista heidän soittimensa mukaan.
Alttoviulistit

Roberto Diaz
Rivka Golani
Paul Hindemith
Ödön Pártos
Banjistit

Béla Fleck
Pete Seeger
Bassokitaristit

John Deacon
Steve Harris
Cembalistit

Hendrik Bouman
Zuzana Růžičková
Didgeridoon soittajat

Mark Atkins
Rolf Harris
Fagotistit

Bernard Garfield
Harmonikan soittajat

Friedrich Lips
Janne Rättyä
Matti Rantanen
Max Bonnay
Mika Väyrynen
Kitaristit

Jimi Hendrix
Joe Satriani
Steve Vai
Brian May
Máximo Diego Pujol
Pepé Romero
Carlos Santana
Narciso Yepes
Laura Young
Klarinetistit

Woody Allen
Michael Collins
Kari Kriikku
Kontrabasistit

Teppo Hauta-aho
Percy Heath
Edgar Meyer
François Rabbath
Kornetistit

Olu Dara
Robert B. Hall
Kosketinsoittajat

Jon Lord
Jordan Rudess
Don Airey
Luutistit

Paul O'Dette
Shirley Rumsey
Mandolinistit

Sam Bush
Chris Thile
Oboistit

Garvin Bushell
Diana Doherty
John Ferrillo
Alex Klein
Pasunistit

Monique Buzzarté
Christian Lindberg
Pianistit

Martha Argerich
Claudio Arrau
Vladimir Aškenazi
İdil Biret
Ferruccio Busoni
Emil Gilels
Vladimir Horovits
Franz Liszt
Jenö Jando
Antti Siirala
Krystian Zimerman
Maurizio Pollini
Maria Tipo
Sellistit

Pablo Casals
Yo-Yo Ma
David Popper
Jacqueline du Pré
Paul Tortelier
Trumpetistit

Olu Dara
Ukulelen soittajat

Ernest Ka'ai
Urkurit

Simon Preston
Vihuelistit

Shirley Rumsey
Viulistit

Sarah Chang
Alfredo de la Fé
Jascha Heifetz
Linda Lampenius
Yehudi Menuhin
Viktoria Mullova
David Oistrah
Niccolo Paganini
Itzhak Perlman
Mark Wood
Luettelo Suomen kääriäisistä

Tämä on luettelo Suomen kääriäislajeista (heimo Tortricidae). Luettelo on aakkostettu alaheimoittain suomenkielisen lajinimen mukaan.
Vyökääriäiset Chlidanotinae

valkovyökääriäinen Olindia schumacherana
Mark Frank

| Mark Frank> Henkilötiedot |
| --- | --- |
Syntynyt: 21. kesäkuuta 1977 (ikä 47) Neustrelitz, Itä-Saksa
Yleisurheilija
Pituus:  185 cm
Paino:  90 kg
Laji:  keihäänheitto
Ennätykset:  84.88 (Berliini 2005)
 Tietolaatikko päivitetty 14. maaliskuuta 2015 
Mark Frank (s. 21. kesäkuuta 1977 Neustrelitz, Itä-Saksa) on entinen saksalainen keihäänheittäjä, joka edusti urallaan 1. LAV Rostockia. Frankin ennätys on Berliinissä vuonna 2005 heitetty 84,88.
Vuonna 2005 hän sijoittui MM-kisoissa finaalissa kahdeksanneksi heitettyään 77,56. Sama sija toistui myös kaksissa muissa MM-kisoissa, Berliinissä 2009 ja Daegussa 2011. Vuonna 2009 Frank sijoittui IAAF:n yleisurheilufinaalissa Thessalonikissa kolmanneksi tuloksella 82,46. Frank on 185 senttimetriä pitkä ja painaa 90 kiloa. Hän heitti ensimmäisen kerran yli 80 metrin jo vuonna 2002.
Kausien parhaat heitot

2012 - 81,50
2011 - 82,54
2010 - 80,46
2009 - 83,86
2007 - 82,23
2006 - 81,98
2005 - 84,88
2004 - 81,21
2003 - 80,55
2002 - 83,24
2001 - 78,54
1999 - 77,62
Käännös suomeksi
Mahima Chaudhry

| Mahima Chaudhry |
| --- | --- |
 Mahima Chaudhry vuonna 2014.
Henkilötiedot
Koko nimi:  Ritu Chaudhry
Syntynyt: 13. syyskuuta 1973 (ikä 51) Darjeeling, Länsi-Bengali, Intia
Ammatti:  näyttelijä
Puoliso:  Bobby Mukherjee  (vih. 2006; ero 2013)
Lapset:  1
Näyttelijä
Aktiivisena:  1997–
Aiheesta muualla
IMDb 
AllMovie
Mahima Chaudhry (oik. Ritu Chaudhry; s. 13. syyskuuta 1973 Darjeeling, Länsi-Bengali, Intia) on intialainen näyttelijä ja entinen malli, joka on työskennellyt pääasiassa hindinkielisissä elokuvissa. 1990-luvulla Chaudhry teki muutamia mallintöitä ja esiintyi useissa televisiomainoksissa ennen kuin siirtyi elokuviin. Hän teki näyttelijändebyyttinsä Subhash Ghain elokuvassa Pardes vuonna 1997, mistä hän voitti parhaan naistulokkaan Filmfare Awards -palkinnon. Hän vakiinnutti uraansa useilla rooleilla elokuvissa, kuten Daag (1999), Dhadkan (2000), Kurukshetra (2000), Dil Hai Tumhaara (2002), ja sai tunnustusta kriitikoilta roolisuorituksistaan elokuvissa Dil Kya Kare (1999) ja Lajja (2001).
Yksityiselämä

Chaudhry oli naimisissa arkkitehti Bobby Mukherjeen kanssa ja heillä on vuonna 2007 syntynyt tytär. Kesäkuussa 2022 Chaudhry kertoi selvinneensä rintasyövästä.
Filmografia

| Vuosi | Elokuva | Rooli | Muuta |
| --- | --- | --- | --- |
| 1997 | Pardes | Kusum Ganga | Parhaan naistulokkaan Filmfare Awards -palkinto Parhaan naispääosan Filmfare Awards -ehdokkuus |
| 1999 | Manasulo Maata | Priya | Telugunkielinen elokuva |
| 1999 | Dil Kya Kare | Kavita Kishore | Parhaan naissivuosan Filmfare Awards -ehdokkuus |
| 1999 | Daag | Kajal Verma/Kajri |  |
| 1999 | Pyaar Koi Khel Nahin | Nisha |  |
| 2000 | Dhadkan | Sheetal Varma | Parhaan naissivuosan Filmfare Awards -ehdokkuus |
| 2000 | Deewane | Pooja |  |
| 2000 | Kurukshetra | Anjali P. Singh |  |
| 2000 | Khiladi 420 | Ritu Bhardwaj |  |
| 2001 | Lajja | Maithili |  |
| 2001 | Yeh Teraa Ghar Yeh Meraa Ghar | Saraswati |  |
| 2002 | Om Jai Jagadish | Ayesha |  |
| 2002 | Dil Hai Tumhaara | Nimmi |  |
| 2003 | Saaya | Tanya |  |
| 2003 | Tere Naam |  | Erikoisesiintyminen laulussa ”O Jaana” |
| 2003 | Baghban | Arpita Raj |  |
| 2003 | LOC Kargil | Reena Yadav |  |
| 2004 | Dobara | Anjali Sehgal |  |
| 2005 | Zameer: The Fire Within | Supriya Maheshwari |  |
| 2005 | The Film | Sushmita Banerjee |  |
| 2005 | Kuch Meetha Ho Jaye | Ghulab Khan |  |
| 2005 | Sehar | Anamika Kant |  |
| 2005 | Film Star | Heera Pandit |  |
| 2005 | Home Delivery: Aapko… Ghar Tak | Maya |  |
| 2005 | Bhagmati | Bhagmati (ääni) |  |
| 2006 | Souten: The Other Woman | Mitali ”Mita” R. Singh |  |
| 2006 | Sandwich | Sweety S. Singh |  |
| 2006 | Kudiyon Ka Hai Zamana | Anjali |  |
| 2006 | Sarhad Paar | Simran |  |
| 2006 | Hope and a Little Sugar | Saloni |  |
| 2008 | Gumnaam – The Mystery | Ria |  |
| 2010 | Pusher | Anita |  |
| 2016 | Dark Chocolate | Ishani Banerjee | Bengalinkielinen elokuva |
| 2022 | The Signature |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Mahima Chaudhry Internet Movie Databasessa. (englanniksi)
Mahima Chaudhry Allmoviessa (englanniksi)
Mary Britton

| Mary Britton |
| --- | --- |

Henkilötiedot
Syntynyt: 16. huhtikuuta 1855 Lexington, Kentucky, Yhdysvallat
Kuollut: 27. elokuuta 1925 Lexington, Kentucky, Yhdysvallat
Kansalaisuus:   Yhdysvallat
Ammatti:  lääkäri, opettaja, suffragisti, journalisti,kansalaisoikeusaktivisti
Vanhemmat:  isä Henry Harrison Britton, äiti Laura Marshall
Mary Ellen Britton (16. huhtikuuta 1855 Lexington, Kentucky, Yhdysvallat – 27. elokuuta 1925 Lexington, Kentucky, Yhdysvallat) oli afroamerikkalainen lääkäri, opettaja, suffragisti, journalisti ja kansalaisoikeusaktivisti. Britton toimi lähinnä hydroterapian ja elektroterapian alalla. Hänet muistetaan ensimmäisenä afroamerikkalaisena naislääkärinä Lexingtonissa, Kentuckyssa. Britton toimi aktiivisesti liikkeessä, joka kumosi lain tumma- ja valkoihoisten matkustamisesta eri linja-autoilla. Hän ei koskaan mennyt naimisiin eikä täten saanut lapsiakaan.
Yksi hänen sisaruksistaan Julia (1852–1942) toimi myös kansalaisoikeusaktivistina.
Mandatory access control

Mandatory access control (MAC, suom. pakollinen oikeushallinta) on tietoturvassa mekanismi pääsyn hallintaan, jossa käyttöjärjestelmä sallii käyttäjälle pääsyn perustuen tiedon luottamuksellisuuteen ja käyttäjän valtuuksiin. Tässä mallissa pääsy sallitaan perustuen tarpeeseen tietää: käyttäjän on todistettava tarve tietää ennen pääsyn saamista. Järjestelmän ylläpitäjät asettavat säännöt ja käyttäjät eivät voi itse muuttaa pääsyoikeuksia. MAC-mallia pidetään turvallisimpana malleista. MAC-mallissa järjestelmä liittää kategorioita tai merkintöjä kaikkeen tuotettuun tietoon ja käyttäjillä on oltava pääsy tiettyyn kategoriaan voidakseen käsitellä näitä tietoja.
Discretionary access control (DAC) on käyttäjien määrittelemä kenelle annetaan pääsy tietoihin henkilöiden ja kohteiden mukaan. DAC-käytännöt sisältävät tiedostojen käyttöoikeustiedot joita on lähes jokaisessa käyttöjärjestelmässä. Käyttäjät voivat itse antaa oikeuksia muille henkilöille.
Aiheesta muualla

Trusted Computer System Evaluation Criteria (PDF) (englanniksi)
The Inevitability of Failure: The Flawed Assumption of Security in Modern Computing Environments (PDF) (englanniksi)
Mary Bono

| Mary Bono |
| --- | --- |

Yhdysvaltain edustajainhuoneen jäsen Kalifornian 44. ja 45. vaalipiireistä
 7. huhtikuuta 1998 – 3. tammikuuta 2013  
Edeltäjä:  Sonny Bono (44.) Dana Rohrabacher (45.)
Seuraaja:  Ken Calvert (44.) John B. T. Campbell III (45.)
Henkilötiedot
Syntynyt: 24. lokakuuta 1961 (ikä 62) Cleveland, Ohio, Yhdysvallat
Lapset:  2
Tiedot
Puolue:  republikaanit
Mary Bono (ent. Bono Mack, o.s. Whitaker; s. 24. lokakuuta 1961) on yhdysvaltalainen poliitikko republikaanisesta puolueesta. Hän oli Yhdysvaltain edustajainhuoneen jäsen vuosina 1998–2013.
Bono syntyi Clevelandin kaupungissa Ohiossa mutta on asunut jo vuodesta 1963 eteläisessä Kaliforniassa. Hänen vanhempansa olivat lääkäri Clay Whitaker ja kemisti Karen Whitaker. Bono opiskeli Etelä-Kalifornian yliopistossa (University of Southern California) ja suoritti Bachelor of Arts -tutkinnon vuonna 1984.
Bono avioitui vuonna 1986 muusikkona ja näyttelijänä tunnetuksi tulleen Sonny Bonon kanssa. He saivat kaksi yhteistä lasta, vuonna 1988 syntyneen pojan ja vuonna 1991 syntyneen tyttären. Heidän avioliittonsa aikana Sonny Bono siirtyi politiikkaan ja toimi vuosina 1988–1992 Palm Springsin pormestarina sekä vuoden 1995 alusta Yhdysvaltain edustajainhuoneen jäsenenä Kalifornian vaalipiiristä numero 44. Sonny Bono kuoli tammikuussa 1998 hiihto-onnettomuudessa.
Bono seurasi miestään Kalifornian vaalipiirin 44 edustajana. Hänet valittiin edustajainhuoneeseen huhtikuussa 1998 järjestetyissä erikoisvaaleissa, joissa hän sai 64 prosenttia äänistä ja toiseksi eniten ääniä saanut ehdokas demokraatti Ralph Waite 28,8 prosenttia. Syksyn 1998 vaaleissa Bono sai 60,1 prosenttia äänistä ja vastaehdokkaana jälleen ollut Waite 35,7 prosenttia. Bono valittiin vuoden 1998 jälkeen kuusissa vaaleissa jatkamaan edustajainhuoneen jäsenenä. Vaaleihin 2002 Kalifornian vaalipiirejä muutettiin niin, että hänen edustamansa vaalipiirin numeroksi muuttui 45. Vaaleissa 2012 hän menetti edustajanpaikkansa Raul Ruizille. Hänen vaalipiirinsä numeroksi muuttui tuona vuonna 36.
Vuosina 2001–2005 Bono oli naimisissa liikemies Glenn Baxleyn kanssa. Joulukuussa 2007 Bono avioitui Yhdysvaltain edustajainhuoneen jäsenenä vuosina 2005–2013 toimineen floridalaisen Connie Mack IV:n kanssa. Toukokuussa 2013 pari ilmoitti eroavansa.
Marmáti

| --- | --- |
Sijainti:  Akhaia, Peloponnesos, Kreikka
Korkeus merenpinnasta:  1 794 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Marmáti (kreik. Μαρμάτι) eli Neraïdórrachi (Νεραϊδόρραχη) on vuori Peloponnesoksen niemimaan pohjoisosissa Kreikassa. Sen korkeus on 1 794 metriä. Vuori sijaitsee Akhaian alueyksikössä koilliseen Aroánia- eli Chelmós-vuoresta ja luoteeseen Kyllíni- eli Zíreia-vuoresta.
Maria de Medeiros

Maria de Medeiros
Maria Ferreira Esteves de Medeiros e Almeida (s. 19. elokuuta 1965 Lissabon) on portugalilainen näyttelijä. Hän on muusikko António Vitorino de Almeidan tytär ja näyttelijä Inês de Medeirosin sisar.
De Medeiros muutti synnyinkaupungistaan Lissabonista vuonna 1984 Ranskaan, jossa hän asuu yhä. Hän opiskeli yliopistossa filosofiaa ja näyttämötaidetta. Hänen ensimmäinen elokuvaroolinsa oli portugalinkielinen Silvestre (1982). Pian kuvaan tulivat ranskankieliset filmatisoinnit, muun muassa Vertiges (1985), Nina (lyhytfilmi, 1987) ja La lectrice (1988) Vuonna 1990 hän otti ensimmäisen englanninkielisen roolinsa filmissä Henry ja June ja on sittemmin esiintynyt muiden muassa elokuvissa Pulp Fiction – tarinoita väkivallasta (1994) ja The Saddest Music in the World (2004).  De Medeiros on esiintynyt elokuvarooleissa lähes vuosittain 2010-luvulle asti.
Aiheesta muualla

Maria de Medeiros. Oma sivusto.(ranskaksi)
Maria de Medeiros Elonetissä.
Maria de Medeiros Internet Movie Databasessa. (englanniksi)
Mahira Khan

| Mahira Khan |
| --- | --- |
 Mahira Khan vuonna 2018.
Henkilötiedot
Syntynyt: 21. joulukuuta 1984 (ikä 39) Karachi, Sindh, Pakistan
Ammatti:  näyttelijä
Puoliso:  Ali Askari  (vih. 2007; ero 2015)
Lapset:  1
Näyttelijä
Aktiivisena:  2006–
Aiheesta muualla
IMDb 
Mahira Khan (s. 21. joulukuuta 1984 Karachi, Sindh, Pakistan) on pakistanilainen näyttelijä. Hän nousi kuuluisuuteen roolillaan Khirad Ashar Hussainina televisiosarjassa Humsafar. Muita suosittuja televisiosarjoja ovat olleet Shehr-e-Zaat ja Bin Roye. Kotimaansa lisäksi hän on työskennellyt myös yhdessä intialaisessa hindinkielisessä elokuvassa Raees (2017).
Yksityiselämä

Khan meni naimisiin Ali Askarin kanssa 2007 ja he erosivat 2015. Heidän poikansa syntyi 2009.
Filmografia > Elokuvat

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2011 | Bol | Ayesha Khan | Urdu |  |
| 2015 | Bin Roye | Saba Shafiq | Urdu |  |
| 2015 | Manto | Madaran | Urdu | Esiintyminen krediittien aikana ja laulussa ”Kya Hoga” |
| 2016 | Ho Mann Jahaan | Manizeh | Urdu |  |
| 2016 | Actor in Law | Itsenään | Urdu | Erikoisesiintyminen |
| 2017 | Raees | Aasiya | Hindi | Intialainen elokuva |
| 2017 | Verna | Sara | Urdu |  |
| 2018 | 7 Din Mohabbat In | Neeli | Urdu |  |
| 2019 | Parey Hut Love | Zeena | Urdu | Erikoisesiintyminen |
| 2019 | Superstar | Noor | Urdu |  |
| 2020 | The Legend of Maula Jatt | Makhoo Jattni | Pandžabi |  |
Filmografia > Televisio

| Vuosi | Ohjelma | Rooli | Muuta |
| --- | --- | --- | --- |
| 2006 | MTV’s Most Wanted | Juontaja |  |
| 2008 | Weekends with Mahira | Juontaja |  |
| 2011 | 10th Lux Style Awards | Juontaja |  |
| 2011 | Neeyat | Aalia |  |
| 2011 | Humsafar | Khirad Ashar Hussain |  |
| 2012 | Shehr-e-Zaat | Falak |  |
| 2012 | Coke Kahani | Itsenään | Erikoisesiintyminen |
| 2013 | 1st Hum Awards | Juontaja |  |
| 2014 | TUC The Lighter Side of Life | Juontaja |  |
| 2014 | Sadqay Tumhare | Rukhsana "Shanno" |  |
| 2015 | 14th Lux Style Awards | Juontaja |  |
| 2016 | Bin Roye | Saba Shafiq |  |
| 2017 | Main Manto | Madari |  |
| 2021 | Hum Kahan Kay Sachay Thay | Mehreen |  |
Aiheesta muualla

Kuvia tai muita tiedostoja aiheesta Mahira Khan Wikimedia Commonsissa
Mahira Khan Internet Movie Databasessa. (englanniksi)